Predlog:

Na podlagi 53a. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16 in 49/16 - popr.), 28. člena Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola in vrtec Sv. Trojica v Slovenskih goricah (MUV, št. 32/07 in 29/09) in 16. člena Statuta Občine Sveta Trojica v Slovenskih goricah (MUV, št. 22/10) je Občinski svet Občine Sveta Trojica, na _____________ seji, dne _____________ , sprejel

SKLEP
o mnenju k prijavljenemu kandidatu za delovno mesto ravnatelja

1.	člen

Občinski svet Občine Sveta Trojica v Slovenskih goricah daje ________________ mnenje za delovno mesto ravnatelja javnega vzgojno-izobraževalnega in vzgojno-varstvenega zavoda Osnovna šola in vrtec Sveta Trojica prijavljenemu kandidatu, in sicer:

•	_______________________________________________________________,

z naslednjo obrazložitvijo:
_______________________

2.	člen

Ta sklep prične veljati s sprejemom.

Številka:  603-1/2012
Datum:    ____________
									    Župan 
Občine Sveta Trojica v Slovenskih goricah
           Darko FRAS, univ.dipl.prav.

OBRAZLOŽITEV

Svet zavoda OŠ in vrtca Sv. Trojica je dne 25.11.2016 v dnevniku Večer objavil razpis za delovno mesto ravnatelja, saj trenutni mandat ravnatelju poteče dne 15.4.2017. Na seji dne 19.12.2016 je Svet zavoda ugotovil, da edini prijavljen kandidat, ki je oddal popolno vlogo, ustreza predpisanim pogojem, zato je z dopisom z dne 21.12.2016 v skladu z 28. členom Odloka o ustanovitvi javnega vzgojno-izobraževalnega in vzgojno-varstvenega zavoda Osnovna šola in vrtec Sv. Trojica v Slovenskih goricah (MUV, št. 32/07 in 29/09; v nadaljevanju: odlok) zaprosil Občinski svet Občine Sveta Trojica v Slovenskih goricah za obrazloženo mnenje. V kolikor Občinski svet v 20 dneh ne da mnenja, lahko Svet zavoda odloči brez tega mnenja.

28. člena odloka določa, da ravnatelja imenuje in razrešuje svet zavoda na osnovi javnega razpisa, po postopku in na način, ki ga določa Zakon o organizaciji in financiranju vzgoje in izobraževanja. Svet zavoda si mora pred odločitvijo o izbiri kandidata za ravnatelja o vseh kandidatih, ki izpolnjujejo pogoje pridobiti:  
- mnenje učiteljskega oz. vzgojiteljskega zbora, ki o mnenju glasuje tajno;  
- mnenje lokalne skupnosti-ustanoviteljice;  
- mnenje sveta staršev.
  
Če lokalna skupnost, učiteljski in vzgojiteljski zbor ter svet staršev ne dajo mnenja v 20 dneh od dneva, ko so bili zanj zaprošeni, lahko svet o izbiri odloči brez tega mnenja. Mnenje sveta staršev in občinskega sveta mora biti obrazloženo. Ko svet izmed prijavljenih kandidatov izbere kandidata za ravnatelja, posreduje obrazložen predlog za imenovanje v mnenje ministrstvu. Če minister ne da mnenja v 30 dneh od dneva, ko je bil zanj zaprošen, lahko svet odloči o imenovanju ravnatelja brez tega mnenja. Po prejemu mnenja ministra oz. po preteku roka iz prejšnjega odstavka svet odloči o imenovanju ravnatelja s sklepom. O določitvi obvesti vse prijavljene kandidate. 

Za ravnatelja šole je lahko imenovan, kdor ima najmanj visokošolsko izobrazbo ter izpolnjuje druge pogoje za učitelja ali za svetovalnega delavca na šoli, na kateri bo opravljal funkcijo ravnatelja, ima najmanj pet let delovnih izkušenj v vzgoji in izobraževanju ter ima naziv svetnik ali svetovalec oziroma najmanj pet let naziv mentor in opravljen ravnateljski izpit.

Komisija za mandatna vprašanja, volitve in imenovanja bo na 8. redni seji, dne 5.1.2017, obravnavala vlogo kandidata za delovno mesto ravnatelja javnega vzgojno-izobraževalnega in vzgojno-varstvenega zavoda Osnovna šola in vrtec Sveta Trojica in bo Občinskemu svetu na 2. izredni seji, prav tako dne 5.1.2017, posredovala svoje mnenje v obravnavo.